**מכרז פומבי מס' 9/2021**

**מנהל מחלקת תחבורה ברשות המקומית**

המועצה האזורית "שדות נגב" מודיעה בזאת על **משרה פנויה** בתנאים כדלקמן :

1. **תואר המשרה** - אחראי תחבורה ברשות המקומית 2. **היקף משרה-** 100%

3. **מקום העבודה-** במועצה אזורית "שדות נגב" יישוביה ומוסדותיה

4. **הדירוג והדרגה-** דירוג מינהלי או המח"ר 38-40

5. **תיאור התפקיד-** תכלול כל נושא התחבורה ברשות המקומית וממשקיה לצורך התאמה מרבית של השירות הניתן והמתוכנן לצרכי תושבי הרשות המקומית וקידום המודעות לשירות הקיים בקרב התושבים. אחריות מלאה על מערך ההיסעים. אחריות לתמרור ברשות וריכוז הוועדה.

השתתפות וליווי ביצוע בתהליכי קבלת החלטות הקשורים בתחבורה הציבורית ברשות המקומית. ניהול ואחריות על הסעות תלמידים כולל למשרד החינוך, קשר רציף עם מנהלי בתי ספר, מחלקת חינוך וכיוצ"ב. דיווחים שוטפים למשרד החינוך במערכות המידע השונות . ריכוז וקידום פרויקט פיתוח תשתיות התח"צ ברשות, תחזוקת תשתיות תח"צ וניהול הקשר עם כלל הגורמים הרלוונטיים. ריכוז והפניית פניות ציבור, ניהול מידע ופיתוח שירות התח"צ ברשות, בנייה וקידום של תכניות תח"צ לרשות, גיבוש בקשות לשיפור השירות וקיום קשר שוטף מול מנהלת תחום התח"צ המחוזי ומפעילי תח"צ. הטמעת תרבות השימוש בתח"צ ברשות , תוך קיום פעילות הסברה והגברת המודעות הקהילתית לתח"צ, פרסום השירות בקרב הציבור, איסוף צרכי התושבים וליווי גורמים מטעם משרד התחבורה בביצוע סקרים ופעילות בקהילה. משימות נוספות כפי שיידרש ע"פ הצורך.

6. **דרישות התפקיד**-

**השכלה** בעל תואר אקדמי, שנרכש במוסד המוכר על ידי המועצה להשכלה גבוהה או שקיבל הכרה מהמחלקה להערכת תארים אקדמיים בחוץ לארץ. או הנדסאי או טכנאי רשום בהתאם לסעיף 91 לחוק ההנדסאים והטכנאים המוסמכים התשע"ג 2012 או תעודת סמיכות לרבנות "יורה יורה "

**ניסיון** לבעלי תואר אקדמי או השכלה תורנית כאמור - 4 שנות ניסיון מקצועי בתחום עסקו הרלוונטי.

עבור הנדסאי רשום - ניסיון מקצועי של 5 שנים לפחות בתחום העיסוק הרלוונטי.

עבור טכנאי רשום ניסיון מקצועי של 6 שנים לפחות בתחום העיסוק הרלוונטי.

תינתן עדיפות לניסיון של שנה אחת לפחות באחד או יותר מהתחומים הבאים: תכנון תחבורה, תכנון תחבורה ציבורית, ריכוז פרויקטים ברשות המקומית בתחומים בעלי זיקה לתפקיד.

רצוי הכרת תקנות התעבורה.

ידע ושליטה בתוכנת OFFICE ותוכנות ייעודיות לניהול תחבורה.

**דרישות תפקיד מיוחדות** בעל התפקיד יחוייב לסיים בהצלחה קורס לאחראי תחבורה ציבורית ברשומ"ק. היעדר הרשעות פליליות או תחבורתיות, בהתאם לתקנה 15ב לתקנות התעבורה תשכ"א 1961. עבודה מול גורמים רבים ברשות ומחוצה לה. עבודה בשעות בלתי שגרתיות. נסיעות מרובות ברחבי הרשות. ריבוי משימות הדורשות מענה בקדימות גבוהה. רצוי רישיון נהיגה על אוטובוס בתוקף. העדר הרשעות פליליות או תחבורתיות בהתאם לתקנה 15ב' לתקנות התעבורה תשכ"א 1961 .

7. **פרטים נוספים**- ניתן לקבל ממר יעקב בן לולו בטלפון:050/5231775, 08/9938923

*טופסי בקשה ניתן להוריד מאתר האינטרנט של המועצה בכתובת* [*WWW.SDOTNEGEV.CO.IL*](http://WWW.SDOTNEGEV.CO.IL) *את הבקשות בצירוף קורות חיים, המלצות, תעודות ומסמכים בכתב בצירוף פרטי הממליצים ניתן להגיש במעטפה סגורה לתיבת המכרזים או לשלוח בדואר אלקטרוני* [*nurit@sdotnegev.org.il*](mailto:nurit@sdotnegev.org.il) *ולוודא קבלה,* ***לא יאוחר מיום ראשון ט' באדר 21/02/21 בשעה 15:00*** *.*

*המכרז כתוב בלשון זכר אך הוא מופנה לזכר הנקבה כאחד.*

*בכבוד רב*

*נורית כהן-חדאד*

*העתק: מר תמיר עידאן – ראש המועצה מזכירת המועצה*